L 18/78
MT
Il-Ġurnal Uffiċjali tal-Unjoni Ewropea
19.1.2023
(82)
Għal għadd ta’ fatturi ta’ produzzjoni, il-kostijiet effettivi mġarrba mill-produtturi esportaturi li kkooperaw kienu jirrappreżentaw sehem negliġibbli tal-kostijiet totali tal-materja prima fil-perjodu ta’ investigazzjoni taħt rieżami.
Peress li l-valur użat għal dawn ma kellu l-ebda impatt apprezzabbli fuq il-kalkoli tal-marġni tad-dumping, irrispettivament mis-sors użat, il-Kummissjoni ddeċidiet li tinkludi dawk il-kostijiet fil-materja prima l-oħra kollha.
Sabiex tistabbilixxi valur mingħajr distorsjoni tal-materja prima l-oħra kollha u minħabba n-nuqqas ta’ kooperazz­ joni mill-produtturi esportaturi, il-Kummissjoni użat il-fatti disponibbli f’konformità mal-Artikolu 18 tar-Regola­ ment bażiku.
Għalhekk, abbażi tad-data pprovduta mill-applikant, il-Kummissjoni stabbiliet il-proporzjon talmaterja prima l-oħra kollha għall-kostijiet totali tal-materja prima, 4,48 %.
Imbagħad, dan il-perċentwal ġie applikat għall-valur mingħajr distorsjoni tal-materja prima biex jinkiseb il-valur mingħajr distorsjoni tal-materja prima l-oħra.
(83)
Normalment, ma’ dawn il-prezzijiet tal-importazzjoni jenħtieġ li jiżdiedu l-prezzijiet tat-trasport domestiku wkoll.
Madankollu, b’kunsiderazzjoni tan-nuqqas ta’ kooperazzjoni kif ukoll tan-natura ta’ din l-investigazzjoni tarrieżami ta’ skadenza, li hija ffokata fuq is-sejbien ta’ jekk id-dumping kompliex matul il-perjodu ta’ investigazzjoni tar-rieżami jew jekk jistax jerġa’ jseħħ, aktar milli fuq is-sejbien tal-firxa eżatta tiegħu, il-Kummissjoni ddeċidiet li ma kienx hemm bżonn li jsiru aġġustamenti għat-trasport domestiku.
Tali aġġustamenti jirriżultaw biss f’żieda talvalur normali u, b’hekk, tal-marġni tad-dumping.
3.4.1.2.
Manodopera
(84)
Sabiex tistabbilixxi l-parametru referenzjarju għall-kostijiet lavorattivi fil-pajjiż rappreżentattiv, il-Kummissjoni użat id-data disponibbli ppubblikata mill-aġenzija tal-gvern Brażiljan “Instituto Brasileiro de Geografia e Estatística” (IBGE).
L-IBGE (36) ppubblika informazzjoni ddettaljata dwar il-pagi f’setturi ekonomiċi differenti fil-Brażil.
IlKummissjoni użat l-istatistika disponibbli għall-2020 għall-kost lavorattiv medju fl-industriji tal-Metallurġija, tal-azzar u tal-manifattura (il-Kategorija 25 skont in-NACE 2.0).
3.4.1.3.
Elettriku
(85)
Sabiex tistabbilixxi l-parametru referenzjarju għall-elettriku fil-pajjiż rappreżentattiv, il-Kummissjoni użat l-aħħar data disponibbli dwar il-prezzijiet industrijali tal-elettriku kif mitluba minn wieħed mill-akbar fornituri tal-elettriku fil-Brażil, il-kumpanija EDP Brazil.
Il-Kummissjoni użat id-data dwar il-prezzijiet tal-elettriku industrijali (37) fillivell ta’ konsum korrispondenti f’Real Brażiljan/kWh li tkopri l-perjodu ta’ investigazzjoni taħt rieżami.
3.4.1.4.
Gass naturali
(86)
Il-prezz tal-gass naturali għall-kumpaniji (utenti industrijali) fil-Brażil jinġabar u jiġi ppubblikat mill-bażi tad-data Global Petrol Prices fis-sit web tagħha (38).
Il-Kummissjoni użat l-ipprezzar korrispondenti mill-pubblikazzjoni li tkopri l-perjodu ta’ investigazzjoni tar-rieżami.
3.4.1.5.
Ilma
(87)
Sabiex tistabbilixxi l-parametru referenzjarju għall-kost tal-ilma fil-pajjiż rappreżentattiv, il-Kummissjoni użat ilprezzijiet applikabbli fil-Brażil kif imposti mill-kumpanija Sabesp (39) li hija responsabbli għall-provvista tal-ilma, għall-ġbir u għat-trattament tad-drenaġġ fl-Istat ta’ Sao Paulo.
3.4.1.6.
Kostijiet ġenerali tal-manifattura, SG&A, profitti u deprezzament
(88)
Skont l-Artikolu 2(6a)(a) tar-Regolament bażiku, “il-valur normali maħdum għandu jinkludi ammont raġonevoli u mingħajr distorsjoni għal kostijiet amministrattivi, tal-bejgħ u ġenerali u għal profitti”.
Barra minn hekk, jeħtieġ li jiġi stabbilit valur għall-kostijiet ġenerali tal-manifattura biex ikopri l-kostijiet mhux inklużi fil-fatturi tal-produzz­ joni msemmija hawn fuq.
(89)
Sabiex tistabbilixxi valur mingħajr distorsjoni tal-kostijiet ġenerali tal-manifattura u minħabba n-nuqqas ta’ kooperazzjoni mill-produtturi esportaturi, il-Kummissjoni użat il-fatti disponibbli f’konformità mal-Artikolu 18 tar-Regolament bażiku.
Għalhekk, abbażi tad-data pprovduta mill-applikant, il-Kummissjoni stabbiliet il-propor­ zjon tal-ispejjeż ġenerali tal-manifattura għall-kostijiet totali tal-manifattura u tal-manodopera.
Imbagħad, dan ilperċentwal ġie applikat għall-valur mingħajr distorsjoni tal-kost tal-manifattura biex jinkiseb il-valur mingħajr distorsjoni tal-ispejjeż ġenerali tal-manifattura, skont il-mudell prodott.
(36) https://www.ibge.gov.br/en/statistics/economic/industry-and-construction/16906-pia-enterprise-pia1.html?=&t=o-que-e (37) http://www.edp.com.br/distribuicao-es/saiba-mais/informativos/tarifas-aplicadas-a-clientes-atendidos-em-alta-e-media-tensao(grupo-a) (38) https://www.globalpetrolprices.com/Brazil/ (39) http://site.sabesp.com.br/site/interna/Default.aspx?secaoId=183